આ વર્ષની મોસ્ટ અવેટેડ ફિલ્મ ધૂમ 3 રિલીઝના આરે છે . ફિલ્મને લઈને કાઉંટ ડાઉન શરૂ થઈ ગયું છે . એક બાજુ ફિલ્મમાં આમિર ખાન પહેલી વાર નકારાત્મક રોલ કરી રહ્યાં છે , તો બીજી બાજુ બૉલીવુડના હૉટેસ્ટ અભિનેત્રી કૅટરીના કૈફની ધૂમ સિરીઝમાં એન્ટ્રી સૌના માટે ઉત્સુકતા વધારી ગઈ છે . ધૂમ સિરીઝમાં હીરો સાઇડ અત્યાર સુધી જળવાયેલી રહી છે કે જેમાં અભિષેક બચ્ચન અને ઉદય ચોપરાનો સમાવેશ થાય છે . આ બંને ધૂમ અને ધૂમ 2માં હતા , તો ધૂમ 3માં પણ છે , જ્યારે વિલન અને હીરોઇન સાઇડ ત્રણેય સિરીઝમાં બદલાઈ છે . ધૂમમાં વિલન જ્હૉન અબ્રાહમ તથા હીરોઇન એશા દેઓલ હતાં , તો ધૂમ 2માં આ ભૂમિકા ક્રમશઃ હૃતિક રોશન તેમજ ઐશ્વર્યા રાયે ભજવી હતી , જ્યારે ધૂમ 3માં આમિર ખાન અને કૅટરીના કૈફની એન્ટ્રી થઈ છે . તાજેતરમાં ધૂમ 3નું ટાઇટલ સૉંગ ધૂમ મચા લે . . . લૉન્ચ થઈ ગયું . ધૂમમાં ટાઇટલ સૉંગ એશા દેઓલે કર્યુ હતું , તો ધૂમ 2માં ઐશ્વર્યા રાયે અને હવે ધૂમ 3માં કૅટરીના કૈફ આ ટાઇટલ સૉંગ કરતાં નજરે પડી રહ્યાં છે . આ ટાઇટલ સૉંગમાં કૅટરીના કૈફ ખૂબ જ હૉટ લાગી રહ્યાં છે . વીડિયો જોયા બાદ સ્પષ્ટ છે કે એશા અને ઐશ કરતાં ઘણા આગળ નિકળી ગયાં છે કૅટ . ધૂમ 3નું આ ટાઇટલ સૉંગ ધૂમ મચા લે . . . યૂ ટ્યુબ ઉપર જ્યારે રિલીઝ થયું ત્યારે પહેલા જ દિવસે પાંચ લાખથી વધુ લોકો તેને જોઈ ચુક્યાં હતાં . ચાલો તસવીરો જોઇએ :